Københavns Adresseavis, 1778-06-23
Foruden de Tobakspindere og Fabrikører, som i Følge deres Privilegier blive forbundne at anlegge Plantager, maa tillige alle og enhver ubehindret foretage og drive Tobaks=Plantning. Omgangsmaaden med Tobakkens Avling bliver vel overladt til enhvers frie Villie; men ikke desmindre har General=Land=Oeconomie= og Commerce=Collegium sørget for, at en kort, forstaaelig og prøvet Underviisning i de fornemste Poster og Tobaks=Avlingen ved Trykken er bekiendtgjort. - Paa det ingen Forsømmelse og Efterladenhed i de nødvendige og almindelige Jagttagelser skulde begaaes, skal Magistraten eller Byefogden i alle Kiøbstæder (Kiøbenhavn undtagen) hvor Tobaks=Plantager haves, beskikke til OpsigtsFører een af Stedets Borgere, der under Frietagelse af alle borgerlige personelle Byrder og Tienester (Værgemaal efter Loven undtagen) og desuden en Godtgiørelse, skal have nøie Jndseende med Plantagernes Behandling, og indberette den befindende Mangel og Usvar lighed til Magistraten eller Byefogden, som efter Sagens Undersøgelse og Beskaffenhed idømmer den Skyldige en vilkaarlig Mulct indtil 4 Rdlr., hvoraf det ene Halve tilfalder Opsigts=Føreren og det andet Halve til Byens Fattige. - Erfarenhed har lært, at det til Fabricationens og Handelens Beste er tienligst, at Tobaks Bladene i Forveien undergaae en nøiagtig og reedelig Sortering, og at Plantage-Eierne legge Vind paa stedse at sortere sine Blade under følgende Sortementer: 3 Bestgods, heele Blade, som igien efter Bladenes Størrelse, Bredde, Længde samt gode og tienlige Egenskaber, til Tobakspinderiets trende forskiællige Brug (kaldet Dæck, Pop, og Jndspinding) bør inddeeles til 1ste, 2den og 3die Sort. 2) Bestgods= revne Blade, hvortil henføres saadanne Bestgods=Blade, som ei ere gandske heele, men af Vind og Veier eller paa anden Maade forrevne, 3) Erdgods, som atter inddeeles udi 1ste og 2den Sort. 4) Sandgods, som bestaaer af de nederste Blade paa Tobaks Planten. 5) Strøegods, Smaagods eller Affald, det er, smaa løse affaldne Stumper og saadanne udskudte Blade, som ikke paa anden Maade end paa Gulvet ere tørrede. 6) Ukrainske eller Tyrkiske Blade hvilke ikke sorteres, men overhovedet kaldes saaledes efter Tobakkens eget Navn. - Til desmere Opmuntring og Lættelse for dem, som iagttage saadan Sortering, tilstaaes en Præmie af 5 pro Cento for al den Tobak at Bestgods heele Blade, som i Danmark (Kiøbenhavn undtagen) tilavles og produceres. Præmien beregnes efter en Værdie af 5 Rdlr. for 100 Pd. - Forinden nogen Plantage-Eier eller Planter sælger af sin avlede Tobak, bør samme først, under Varenes Confiscation til lige Deeling imellem Magistraten eller Byefogden, Opsigtsføreren og Angiveren, have undergaaet en ordentlig Vragning, samt være forsynet med VragningsMærke. Dersom Tobakken ikke skulde findes at være sorteret paa den i foreskrevne Maade, da gives saadan Tobak det Mærke, Blandet Gods, med tilføyet Benævnelse af en god, maadelig, ringe eller slet Sort. Denne blandede Tobak maa vel forhandles og udføres, men ikke nyde Deel i den udlovede Præmie, Naar Vragningen, Mærkningen og Opveyningen, er tilendebragt, skal Eieren meddeeles en Vrager=Attest for enhver Pakke, Casse a., hvilken Eieren eller Plantøren betaler med 2 Mk. for 500 Pund Blade og derunder, 4 Mk. for 1000 Pund, 8 Mk. for 2000 Pund, 2 Rdlr. for 4000 Pund og 3 Rdlr. for 6000 Pund og derover. Dersom nogen befindes at have ombyttet Bladene efter Vragningen, og Mærkningen, skal Varene confisqueres, og Eieren, foruden anden Straf, efter Omstændighederne bøde fra 10 til 20 Rdlr. for første Gang, og siden dobbelt, som tillige med de confisquerede Vahre tilfalde Magistraten eller Byefogden og Angiveren til lige Deeling. Og skulde nogen ville udføre Tobaks=Blade, som ikke have passeret Vragning, skal ligeledes deslige Blade være underkastet Confiscation, og tilfalde Angiveren og ToldBetienten, som anholder Varene, til lige Deeling. Uden for Kiøbstæderne paa Landet maa det vel være alle og enhver tilladt at foretage og drive Tobaks=Plantning. men alle de Blade, som avles paa Landet, skal henføres til Kiøbstæderne, og der sælges.